**Referat fra ledermøte onsdag 24. april 2019.**

**Kursrommet, Klosterskogen Travbane**

**Tilstede:** Skien, Bamble, Helgen og Holla, Drangedal, Siljan, Øst Telemark, Fyresdal, Melum og Solum, Øvre Telemark, Gjerstad, Lunde, Porsgrunn og Omegn, Bø, Sannidal.

**Fravær:**  Nes og Omegn

**Styret** var fulltallig representert.

Totalt var 14 av forbundets 15 lag tilstede på møtet.

Møtet ble innledet ved at Thomas Tvedt informerte om sin nye rolle i TT as. Han blir nå innleid i forbindelse med arrangementer ved banen, og hadde en viktig rolle i forhold til årets påskekjøring.

Neste hovedmål han skal jobbe med er gjeninnføring av travlagsdager ved Klosterskogen, og mail vedrørende saken vil bli tilsendt lagene i nær fremtid.

Styreleder i TT as Torgeir Bakken supplerte med at Thomas sin stilling ennå er under utvikling.

Han tok også til orde for at alle tilknyttet TTF må prate positivt om banen vår utad, og at innspill om endringer, feil og mangler tas direkte til ham.

**Agenda:**

* **Gjennomgang av forslagsheftet vedrørende GF i DNT.**

Sak 1 – 12 ble gjennomgått uten forslag til endringer i forhold DNTs styrets innstillinger.

Det ble likevel påpekt viktigheten av at Telemark tilkjennegir sitt syn på hvordan travet bør driftes i fremtiden. Dette kan gjøres etter styreleders innledning eller i forbindelse med behandling av sak 12, punkt 4.

Sak 13, valg, ble innledet ved at styreleder informerte om sitt syn på sittende styreleder i DNT og sin beslutning om at han vil trekke seg som leder i TTF dersom Telemark går inn for gjenvalg på Weum.

Dette førte til en lengre diskusjon som ble avsluttet med en avstemming blant de 14 lagene som var tilstede. Denne viste at forsamlingen var delt på midten da 7 representanter følger valgkomiteens innstilling mens 7 ønsker Trond Olav Salte som ny leder.

Våre 7 representanter skal gjenspeile alle lagenes innstilling, og tar dette med seg til årets GF.

Det ble likevel åpnet for at stemmegivingen kan endres dersom det framkommer nye, viktige momenter i saken.

Torgeir Bakken er utpekt til delegatenes leder under generalforsamlingen.

Avstemmingens resultat medfører at Jan Kristian Øverdal fortsetter i sin rolle som leder av TTF.

Ref: Jorunn Svensson

Nestleder Ine Dahl har bedt om følgende protokolltilførsel:

* Er det ikke slik at flertallet rår på et styremøte lengere?
* Skal/vil man i fremtiden kunne sitte i styret og inneha forskjellige meninger?
* I så fall skjønner ikke jeg en dritt lenger, i styremøtet i går ble det klart flertall Weum med 4 mot 2 stemmer, er det greit for resterende styremedlemmer å godta dette som nå skjer?

Jeg forventer nå at Leder må være nøytral i diskusjoner Weum/Salte da han representerer Telemarks meninger og ikke sine egne, det var jo tross alt flertall i styret og likt hos lagslederne for Weum.

Ine